title: 2009/449/EZ: Odluka Komisije od 13. svibnja 2009. o odabiru operatora paneuropskih sustava za pružanje pokretnih satelitskih usluga (MSS) (priopćena pod brojem dokumenta C(2009) 3746)

text:
                  13/Sv. 56

                  HR

                  Službeni list Europske unije

                  122

            32009D0449

                  L 149/65

                  SLUŽBENI LIST EUROPSKE UNIJE

            ODLUKA KOMISIJE
      od 13. svibnja 2009.
      o odabiru operatora paneuropskih sustava za pružanje pokretnih satelitskih usluga (MSS)
      (priopćena pod brojem dokumenta C(2009) 3746)
      (2009/449/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Odluku br. 626/2008/EZ Europskog parlamenta i Vijeća od 30. lipnja 2008. o odabiru i odobrenju sustava za pružanje pokretnih satelitskih usluga (MSS) (1), a posebno njezin članak 5.,
      budući da:

                  (1)

                  Kako bi se olakšao razvoj konkurentnoga unutarnjega tržišta pokretnih satelitskih usluga (MSS-a) u cijeloj Zajednici te osiguralo postupno pokrivanje u svim državama članicama, Odlukom br. 626/2008/EZ ustanovljuje se postupak Zajednice za zajednički odabir operatora pokretnih satelitskih sustava koji koriste frekvencijski pojas 2 GHz u skladu s Odlukom Komisije 2007/98/EZ (2) kojim je obuhvaćen radiofrekvencijski spektar od 1 980 do 2 010 MHz za komunikacije zemlja-nebo te od 2 170 do 2 200 MHz za komunikacije nebo-zemlja.

                  (2)

                  Zajednica je 7. kolovoza 2008. objavila pozivni natječaj za paneuropske sustave za pružanje pokretnih satelitskih usluga (MSS-a) (2008/C 201/3) (3). Rok za podnošenje prijava bio je 7. listopada 2008.

                  (3)

                  Prijave trgovačkih društava ICO Satellite Limited, Inmarsat Ventures Limited, Solaris Mobile Limited i TerreStar Europe Limited zaprimljene su u roku.

                  (4)

                  Na dan 24. listopada 2008. trgovačkim društvima ICO Satellite Limited, Inmarsat Ventures Limited i TerreStar Europe Limited poslani su zahtjevi za dodatne informacije o ispunjavanju zahtjeva u vezi s prihvatljivošću. Sva su tri kandidata odgovorila do 7. studenoga 2008.

                  (5)

                  Odlukom C(2008) 8123 od 11. prosinca 2008. o prihvatljivosti prijava podnesenih kao odgovor na pozivni natječaj za paneuropske sustave za pružanje pokretnih satelitskih usluga (MSS-a) (2008/C 201/03) Komisija je odlučila da su četiri prijave koje su podnijela trgovačka društva ICO Satellite Limited, Inmarsat Ventures Limited, Solaris Mobile Limited i TerreStar Europe Limited prihvatljive. Kandidati su odmah obaviješteni o Odluci, a popis prihvatljivih kandidata objavljen je na web stranici Komisije (4).

                  (6)

                  Trgovačka društva ICO Satellite Limited, Inmarsat Ventures Limited and TerreStar Europe Limited dostavila su, osim prijave, i podatke o kritičnom pregledu nacrta i tehničke dokumentacije najkasnije 80 radnih dana nakon podnošenja prijave (do 6. veljače 2009.), u skladu s Prilogom Odluci br. 626/2008/EZ.

                  (7)

                  Osim toga, TerreStar Europe Limited i ICO Satellite Limited dostavili su prepisku, uključujući naknadno unesene tehničke ili operativne sadržaje prijave, nakon rokova za predaju prijava i za predaju podataka o završetku kritičnog pregleda nacrta i tehničke dokumentacije i stoga se ona nije mogla uzeti u obzir.

                  (8)

                  U prvoj fazi odabira Komisija treba ocijeniti, u roku od 40 radnih dana nakon objave popisa prihvatljivih kandidata, jesu li kandidati dokazali potrebnu razinu tehničkoga i komercijalnoga razvoja odgovarajućih pokretnih satelitskih sustava. Takva se ocjena treba temeljiti na zadovoljavajućem ispunjavanju pet ključnih točaka kako je utvrđeno u Prilogu Odluci br. 626/2008/EZ. Vjerodostojnost kandidata i održivost predloženih pokretnih satelitskih sustava trebaju se uzimati u obzir tijekom cijele prve faze odabira.

                  (9)

                  Radi olakšavanja provedbe usporednoga postupka odabira, a posebno radi pružanja pomoći Komisiji u pripremi odluka u vezi s postupkom odabira, osnovana je radna skupina Odbora za komunikacije za usporedni postupak odabira za paneuropske sustave za pružanje pokretnih satelitskih usluga (MSS-a).

                  (10)

                  Prilikom analize i ocjenjivanja prijava u prvoj fazi odabira Komisija je zatražila savjet i pomoć vanjskih stručnjaka odabranih u postupku javnoga natječaja na temelju stručnosti i visoke razine neovisnosti i nepristranosti.

                  (11)

                  Nakon detaljne analize i opsežnog vijećanja na sastancima stručnjaci su izradili konsolidirano izvješće uključujući zaključke o ispunjavanju ključnih točaka i dostavili ga Komisiji.

                  (12)

                  Stručnjaci država članica raspravljali su u okviru radne skupine Odbora za komunikacije za usporedni postupak odabira za paneuropske sustave za pružanje pokretnih satelitskih usluga (MSS-a) o zaključcima ocjenjivanja vanjskih stručnjaka u prvoj fazi. Ishod navedenih rasprava predstavljen je Odboru za komunikacije koji je o njemu raspravljao.

                  (13)

                  Komisija je za potrebe ocjenjivanja u prvoj fazi odabira uzela u obzir konsolidirano izvješće vanjskih stručnjaka kao i mišljenje stručnjaka država članica iskazano u radnoj skupini za usporedni postupak odabira za paneuropske sustave za pružanje pokretnih satelitskih usluga (MSS-a).

                  (14)

                  Ishod ocjenjivanja koje provodi Komisija je da su Inmarsat Ventures Limited i Solaris Mobile Limited dokazali potrebnu razinu tehničkoga i komercijalnog razvoja svojih pokretnih satelitskih sustava i trebaju se smatrati kandidatima koji ispunjavaju uvjete, dok ICO Satellite Limited i TerreStar Europe Limited nisu dokazali potrebnu razinu tehničkog i komercijalnog razvoja svojih pokretnih satelitskih sustava te se stoga ne trebaju smatrati kandidatima koji ispunjavaju uvjete.

                  (15)

                  Prva ključna točka zove se „Podnošenje zahtjeva Međunarodne telekomunikacijske unije (ITU-a) za usklađivanje” i njome se od kandidata zahtijeva jasan dokaz o tome da je služba odgovorna za prijavu pokretnog satelitskoga sustava za pružanje komercijalnog MSS-a na državnim područjima država članica Međunarodnoj telekomunikacijskoj uniji dostavila relevantne podatke iz Priloga 4. Radijskih propisa ITU-a. Sve četiri prijave sadrže jasan dokaz u vezi s tim, te je stoga Komisija smatrala da su ovu ključnu točku uspješno ispunila sva četiri kandidata.

                  (16)

                  Druga ključna točka zove se „Proizvodnja satelita” i njome se od kandidata zahtijeva jasan dokaz o obvezujućem sporazumu za proizvodnju satelita potrebnih za pružanje komercijalnog MSS-a na državnim područjima država članica. U dokumentu se utvrđuju ključne točke izgradnje koje dovode do završetka proizvodnje satelita potrebnih za pružanje komercijalnog MSS-a. Dokument potpisuju kandidati i trgovačko društvo za proizvodnju satelita. Prijave trgovačkih društava Inmarsat Ventures Limited i Solaris Mobile Limited bile su potkrijepljene jasnim dokazom u vezi s tim, te je stoga Komisija smatrala da su ovu ključnu točku uspješno ispunili navedeni kandidati.

                  (17)

                  Treća ključna točka zove se „Sporazum o lansiranju satelita” i njome se od kandidata zahtijeva jasan dokaz o obvezujućem sporazumu o lansiranju najmanjeg broja satelita potrebnoga za trajno pružanje komercijalnog MSS-a na državnim područjima država članica. U dokumentu se utvrđuju datumi lansiranja, usluge lansiranja i ugovorni uvjeti u vezi s odštetom. Dokument potpisuju operator pokretnog satelitskog sustava i trgovačko društvo za lansiranje satelita. Sve četiri prijave bile su potkrijepljene jasnim dokazom u vezi s tim, te je stoga Komisija smatrala da su ovu ključnu točku uspješno ispunila sva četiri kandidata.

                  (18)

                  Četvrta ključna točka zove se „Pristupne zemaljske postaje” i njome se od kandidata zahtijeva jasan dokaz o obvezujućem sporazumu o izgradnji i montaži prilaznih zemaljskih postaja koje bi se koristile za pružanje komercijalnoga MSS-a na državnim područjima država članica. Sve četiri prijave bile su potkrijepljene jasnim dokazom u vezi s tim, te je stoga Komisija smatrala da su ovu ključnu točku uspješno ispunila sva četiri kandidata.

                  (19)

                  Peta ključna točka zove se „Završetak kritičnoga pregleda nacrta i tehničke dokumentacije”. Kritični pregled nacrta i tehničke dokumentacije definiran je kao „etapa u procesu provedbe svemirske letjelice u kojoj završava faza nacrta i razvoja i započinje faza proizvodnje.” Ovom se ključnom točkom od kandidata zahtijeva jasan dokaz o završetku, najkasnije u roku od 80 radnih dana nakon podnošenja prijave, kritičnog pregleda nacrta i tehničke dokumentacije u skladu s ključnim točkama izgradnje navedenim u sporazumu o proizvodnji satelita. Relevantni dokument potpisuje trgovačko društvo za proizvodnju satelita i u njemu mora biti naveden datum završetka kritičnog pregleda nacrta i tehničke dokumentacije. Prijave trgovačkih društava ICO Satellite Limited, Inmarsat Ventures Limited i Solaris Mobile Limited bile su potkrijepljene jasnim dokazom u vezi s tim, te je stoga Komisija smatrala da su ovu ključnu točku uspješno ispunili navedeni kandidati.

                  (20)

                  U vezi s drugom ključnom točkom […] (*). […] (*), zbog nedostatka ugovornih i ažuriranih dokaza o ključnim točkama izgradnje koje dovode do završetka proizvodnje satelita potrebnih za pružanje komercijalnog MSS-a, Komisija je smatrala, u skladu s člankom 5. stavkom 1. Odluke br. 626/2008/EZ, da ICO Satellite Limited nije uspješno ispunio navedenu ključnu točku.

                  (21)

                  […] (*) Zbog nedosljednosti podataka navedenih u prijavi i naknadno dostavljenih podataka u vezi s kritičnim pregledom nacrta i tehničke dokumentacije te nedostatka jasnog dokaza o završetku kritičnog pregleda nacrta i tehničke dokumentacije za satelit naveden u sporazumu o proizvodnji satelita kako je navedeno u prijavi, Komisija je smatrala, u skladu s člankom 5. stavkom 1. Odluke br. 626/2008/EZ, da TerreStar Europe Limited nije uspješno ispunio petu ključnu točku u vezi s drugom ključnom točkom.

                  (22)

                  Inmarsat Ventures Limited je u svojoj prijavi zatražio 15 MHz spektra za komunikacije zemlja-nebo i 15 MHz spektra za komunikacije nebo-zemlja. Solaris Mobile Limited je u svojoj prijavi zatražio 15 MHz spektra za komunikacije zemlja-nebo i 15 MHz spektra za komunikacije nebo-zemlja.

                  (23)

                  Budući da kombinirana potreba za radiofrekvencijskim spektrom koji su zatražili Inmarsat Ventures Limited i Solaris Mobile Limited ne prelazi raspoloživu širinu radiofrekvencijskog spektra utvrđenu u članku 1. stavku 1. Odluke br. 626/2008/EZ, treba odabrati oba kandidata u skladu s člankom 5. stavkom 2. Odluke 626/2008/EZ.

                  (24)

                  U svakoj odluci o odabiru koja je donesena kao rezultat prve faze odabira treba utvrditi odgovarajuće frekvencije koje će svaki odabrani kandidati biti ovlašten koristiti u svakoj državi članici, u skladu s glavom III. Odluke 626/2008/EZ.

                  (25)

                  Frekvencije treba utvrditi na temelju objektivnih, transparentnih, nediskriminacijskih i razmjernih kriterija. U tom smislu treba primjenjivati načelo učinkovitog upravljanja radijskim frekvencijama kako je određeno u članku 9. Direktive 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (5). U skladu s navedenim načelom, pojasnu širinu dva puta 30 MHz koja će se koristiti treba podijeliti na susjedne potpojaseve jednake pojasne širine kako za komunikacije zemlja-nebo (uzlazna veza) tako i za komunikacije nebo-zemlja (silazna veza) kako bi se omogućila najučinkovitija uporaba potpojaseva. Donji par potpojaseva treba se sastojati od 1 980-1 995 MHz za komunikacije zemlja-nebo (uzlazna veza) i 2 170-2 185 za komunikacije nebo-zemlja (silazna veza); gornji par potpojaseva treba se sastojati od 1 995-2 010 MHz za uzlaznu vezu i 2 185-2 200 MHz za silaznu vezu. U skladu sa zahtjevima iz odjeljka 4.4 pozivnog natječaja 2008/C 201/03, Komisija je uzela u obzir naznačene preferencije kandidata koji ispunjavaju uvjete kako je navedeno u njihovim prijavama. […] (*).

                  (26)

                  Kandidati koji ne namjeravaju koristiti radijske frekvencije trebaju o tome obavijestiti Komisiju u pisanom obliku u roku od 30 dana od dana objave popisa odabranih kandidata.

                  (27)

                  U skladu s člankom 7. Odluke br. 626/2008/EZ, države članice osiguravaju da odabrani kandidati, u skladu s vremenskim okvirom i područjem usluga na koje su se odabrani kandidati obvezali, u skladu s člankom 4. stavkom 1. točkom (c), i u skladu s nacionalnim pravom i pravom Zajednice, imaju pravo uporabe određene radijske frekvencije utvrđene u odluci Komisije donesenoj u skladu s člankom 5. stavkom 2. ili člankom 6. stavkom 3. i pravo upravljanja pokretnim satelitskim sustavom. One obavješćuju odabrane kandidate o navedenim pravima na odgovarajući način. Odlukom br. 626/2008/EZ također se određuje da se pravo uporabe određenih radijskih frekvencija treba odobriti odabranim kandidatima što je prije moguće nakon odabira, u skladu s člankom 5. stavkom 3. Direktive 2002/20/EZ Europskog parlamenta i Vijeća od 7. ožujka 2002. o ovlaštenju u području elektroničkih komunikacijskih mreža i usluga (Direktiva o ovlaštenju) (6).

                  (28)

                  Mjere predviđene ovom Odlukom u skladu su s mišljenjem Odbora za komunikacije dostavljenim 2. travnja 2009.,

            DONIJELA JE OVU ODLUKU:
      Članak 1.
      ICO Satellite Limited i TerreStar Europe Limited nisu kandidati koji ispunjavaju uvjete kao rezultat prve faze odabira u usporednom postupku odabira predviđenom u glavi II. Odluke br. 626/2008/EZ.
      Članak 2.
      Inmarsat Ventures Limited i Solaris Mobile Limited su kandidati koji ispunjavaju uvjete kao rezultat prve faze odabira u usporednom postupku odabira predviđenom u glavi II. Odluke br. 626/2008/EZ.
      Budući da kombinirana potreba za radijskim spektrom koji su zatražili kandidati koji ispunjavaju uvjete i koji su zadržani u užem izboru kao rezultat prve faze odabira u usporednom postupku odabira predviđenom u glavi II. Odluke br. 626/2008/EZ ne prelazi raspoloživu pojasnu širinu radijskoga spektra utvrđenu u članku 1. stavku 1. Odluke 626/2008/EZ, odabrani su Inmarsat Ventures Limited i Solaris Mobile Limited.
      Članak 3.
      Svaki od odabranih kandidata ovlašten je u svakoj državi članici koristiti, u skladu s glavom III. Odluke 626/2008/EZ, sljedeće frekvencije:

                  (a)

                  Inmarsat Ventures Limited: od 1 980 do 1 995 MHz za komunikacije zemlja-nebo i od 2 170 do 2 185 MHz za komunikacije nebo-zemlja;

                  (b)

                  Solaris Mobile Limited: od 1 995 do 2 010 MHz za komunikacije zemlja-nebo i od 2 185 do 2 200 MHz za komunikacije nebo-zemlja.

            Članak 4.
      Odabir trgovačkih društava Inmarsat Ventures Limited i Solaris Mobile Limited i utvrđivanje odabranih kandidata za odgovarajuće frekvencije predviđene člancima 2. i 3. uvjetovani su time da odgovarajući odabrani kandidat ne dostavi, u pisanom obliku i u roku od 30 radnih dana nakon što Komisija objavi popis odabranih kandidata, nikakve podatke o tome da ne namjerava koristiti utvrđene radijske frekvencije
      Članak 5.
      Ova je Odluka upućena:

                  1.

                  državama članicama; i

                  2.

                              (a)

                              trgovačkom društvu ICO Satellite Limited, 269 Argyll Avenue, Slough SL1 4HE, Ujedinjena Kraljevina;

                              (b)

                              trgovačkom društvu Inmarsat Ventures Limited, 99 City Road, London EC1Y 1AX, Ujedinjena Kraljevina;

                              (c)

                              trgovačkom društvu Solaris Mobile Limited, 30 Upper Pembroke Street, Dublin 2, Irska;

                              (d)

                              trgovačkom društvu TerreStar Europe Limited, c/o TerreStar Global Ltd, 2nd Floor, 145-157 St John Street, London EC1V 4PY, Ujedinjena Kraljevina.

         Sastavljeno u Bruxellesu 13. svibnja 2009.

               Za Komisiju

            Viviane REDING

               Članica Komisije

         (1)  SL L 172, 2.7.2008., str. 15.

         (2)  SL L 43, 15.2.2007., str. 32.

         (3)  SL C 201, 7.8.2008., str. 4.

         (4)  http://ec.europa.eu/information_society/policy/ecomm/current/ pan_european/index_en.htm

         (*)  Dijelovi teksta uređeni su kako bi se spriječilo otkrivanje povjerljivih podataka; navedeni su dijelovi u uglatim zagradama i označeni zvjezdicom.

         (5)  SL L 108, 24.4.2002., str. 33.

         (6)  SL L 108, 24.4.2002., str. 21.


title: 2009/621/EZ: Odluka Komisije od 20. kolovoza 2009. o izmjeni Odluke 2008/185/EZ u pogledu uvrštavanja Sjeverne Irske u popis regija u kojima se provodi odobreni nacionalni program kontrole bolesti Aujeszkog (priopćena pod brojem dokumenta C(2009) 6394)  Tekst značajan za EGP

text:
               03/Sv. 40

               HR

               Službeni list Europske unije

               252

         32009D0621

               L 217/5

               SLUŽBENI LIST EUROPSKE UNIJE

         ODLUKA KOMISIJE
   od 20. kolovoza 2009.
   o izmjeni Odluke 2008/185/EZ u pogledu uvrštavanja Sjeverne Irske u popis regija u kojima se provodi odobreni nacionalni program kontrole bolesti Aujeszkog
   (priopćena pod brojem dokumenta C(2009) 6394)
   (Tekst značajan za EGP)
   (2009/621/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2.,
   budući da:

               (1)

               Direktiva 64/432/EEZ utvrđuje pravila koja se primjenjuju na trgovinu govedima i svinjama unutar Zajednice. Članak 9. te Direktive predviđa kriterije za odobravanje obaveznih nacionalnih programa kontrole za određene zarazne bolesti, uključujući bolest Aujeszkog.

               (2)

               Odluka Komisije 2008/185/EZ od 21. veljače 2008. o dodatnim jamstvima u trgovini svinjama unutar Zajednice vezano za bolest Aujeszkog i kriterijima za dostavu informacija o bolesti (2) utvrđuje dodatna jamstva za premještaj svinja između država članica. Ta su jamstva povezana s razvrstavanjem država članica u skladu s njihovim statusom bolesti.

               (3)

               Prilog II. Odluci 2008/185/EZ navodi države članice ili njihove regije u kojima se provode odobreni programi kontrole bolesti Aujeszkog.

               (4)

               Ujedinjena Kraljevina dostavila je popratnu dokumentaciju Komisiji u pogledu statusa bolesti Aujeszkog u Sjevernoj Irskoj. Nacionalni program kontrole bolesti Aujeszkog provodi se već nekoliko godina.

               (5)

               Komisija je pregledala dokumentaciju koju je dostavila država članica i ustanovila da je nacionalni program kontrole u Sjevernoj Irskoj sukladan s kriterijima utvrđenima u članku 9. stavku 1. Direktive 64/432/EEZ. U skladu s tim, Sjevernu Irsku potrebno je uvrstiti u popis iz Priloga II. Odluci 2008/185/EZ.

               (6)

               Odluku 2008/185/EZ stoga treba na odgovarajući način izmijeniti.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog II. Odluci 2008/185/EZ zamjenjuje se tekstom iz Priloga ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 20. kolovoza 2009.

            Za Komisiju

         Androulla VASSILIOU

            Članica Komisije

      (1)  SL 121, 29.7.1964., str. 1977/64.

      (2)  SL L 59, 4.3.2008., str. 19.

      PRILOG

            „PRILOG II.

               Države članice ili njihove regije u kojima se provode odobreni programi kontrole bolesti Aujeszkog

                        Oznaka ISO

                        Država članica

                        Regija

                        BE

                        Belgija

                        Sve regije

                        ES

                        Španjolska

                        Područje autonomnih zajednica Galicia, País Vasco, Asturias, Cantabria, Navarra, La Rioja
                        Područje pokrajina León, Zamora, Palencia, Burgos, Valladolid i Ávila u autonomnoj zajednici Castilla y León
                        Područje pokrajine Las Palmas na Kanarskim otocima

                        HU

                        Mađarska

                        Sve regije

                        IT

                        Italija

                        Pokrajina Bolzano

                        UK

                        Ujedinjena Kraljevina

                        Sve regije Sjeverne Irske”


title: 97/869/EZ: Odluka Komisije od 11. prosinca 1997. o izmjeni Odluke 97/467/EZ o sastavljanju privremenog popisa objekata u trećim zemljama iz kojih države članice odobravaju uvoz proizvoda od mesa kunića i mesa uzgojene divljači  Tekst značajan za EGP

text:
               03/Sv. 029

               HR

               Službeni list Europske unije

               218

         31997D0869

               L 353/43

               SLUŽBENI LIST EUROPSKE UNIJE

               11.12.1997.

      ODLUKA KOMISIJE

   od 11. prosinca 1997.
   o izmjeni Odluke 97/467/EZ o sastavljanju privremenog popisa objekata u trećim zemljama iz kojih države članice odobravaju uvoz proizvoda od mesa kunića i mesa uzgojene divljači
   (Tekst značajan za EGP)
   (97/869/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je izmijenjena Odlukom 97/34/EZ (2), a posebno njezin članak 2. stavak 4.,
   budući da je privremeni popis objekata koji proizvode meso kunića i uzgojene divljači sastavljen u Odluci Komisije 97/467/EZ (3);
   budući da se sa Sjedinjenim Američkim Državama vode pregovori o zaključenju sporazuma o zdravstvenim mjerama zaštite javnog zdravlja vezano uz trgovinu stokom i proizvodima životinjskoga podrijetla;
   budući da su Sjedinjene Američke Države dostavile popis objekata koji proizvode meso kunića i uzgojene divljači i za koje nadležna tijela potvrđuju da su u skladu s propisima Zajednice;
   budući da su Argentina i Kanada dostavile popis objekata koji proizvode meso kunića i uzgojene divljači i za koje nadležna tijela potvrđuju da su u skladu s propisima Zajednice;
   budući da se stoga može sastaviti privremeni popis objekata koji proizvode meso kunića i uzgojene divljači za Sjedinjene Američke Države, Argentinu i Kanadu;
   budući da su mjere predviđene u ovoj Odluci u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Prilog ovoj Odluci dodaje se u Prilog Odluci 97/467/EZ.
   Članak 2.
   Ova se Odluka primjenjuje od 15. prosinca 1997.
   Članak 3.
   Ova je Odluka upućena državama članicama.

      Sastavljeno u Bruxellesu 11. prosinca 1997.

            Za Komisiju

         Franz FISCHLER

            Član Komisije

      (1)  SL L 243, 11.10.1995., str. 17.

      (2)  SL L 13, 16.1.1997., str. 33.

      (3)  SL L 199, 26.7.1997., str. 57.
   PRILOG

      País: USA / Land: USA / Land: USA / Χώρα: ΗΠΑ / Country: USA / Pays: USA / Paese: USA / Land: USA / País: USA / Maa: USA / Land: USA

               1

               2

               3

               4

               5

               6

               7041/P-7041

               Beltex Corporation

               Forth Worth

               Texas

               SH-CP

               b

               4816/P-4816

               Frontier Game Company

               Whiteface

               Texas

               SH-CP

               b

               13517/P-13517

               Southern Wild Game/Intergame USA

               Devine

               Texas

               SH-CP

               b

               18859/P-18859

               Denver Buffalo Company

               New Rockford

               North Dakota

               SH-CP

               b

               18859/P-18859

               North American Bison Cooperative

               New Rockford

               North Dakota

               SH-CP

               b

      País: ARGENTINA / Land: ARGENTINA / Land: ARGENTINIEN / Χώρα: ΑΡΓΕΝΤΙΝΗ / Country: ARGENTINA / Pays: ARGENTINE / Paese: ARGENTINA / Land: ARGENTINIË / País: ARGENTINA / Maa: ARGENTIINA / Land: ARGENTINA

               1

               2

               3

               4

               5

               6

               1425

               Infriba SA

               Batán

               Buenos Aires

               SH-CP

               b

               3502

               Ciervos Pampeanos SA

               Santa Rosa

               La Pampa

               SH-CP

               b

      País: CANADÁ / Land: CANADA / Land: KANADA / Χώρα: ΚΑΝΑΔΑΣ / Country: CANADA / Pays: CANADA / Paese: CANADA / Land: CANADA / País: CANADÁ / Maa: KANADA / Land: KANADA

               1

               2

               3

               4

               5

               6

               287

               Canadian Emu Products International Inc.

               Niagara

               Ontario

               SH-CP

               b


title: 2004/371/EZ: Odluka Komisije od 20. travnja 2004. o utvrđivanju uvjeta za stavljanje na tržište mješavina sjemena namijenjenog uzgoju krmnog bilja (priopćena pod brojem dokumenta C(2004) 1429)  Tekst značajan za EGP

text:
               03/Sv. 56

               HR

               Službeni list Europske unije

               297

         32004D0371

               L 116/39

               SLUŽBENI LIST EUROPSKE UNIJE

         ODLUKA KOMISIJE
   od 20. travnja 2004.
   o utvrđivanju uvjeta za stavljanje na tržište mješavina sjemena namijenjenog uzgoju krmnog bilja
   (priopćena pod brojem dokumenta C(2004) 1429)
   (Tekst značajan za EGP)
   (2004/371/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno treći podstavak njezinog članka 13. stavka 1.,
   budući da:

               (1)

               Prema Direktivi 66/401/EEZ, sjeme u mješavinama namijenjeno uzgoju krmnog bilja može se staviti na tržište ako, pored odredbi o plombiranju i označivanju pakiranja, različite komponente mješavine prije miješanja udovoljavaju odredbama Zajednice o prodaji koje se na njih primjenjuju.

               (2)

               Kako bi se osiguralo slobodno kretanje mješavina sjemena namijenjenog uzgoju krmnog bilja, potrebno je utvrditi uvjete o proizvodnji, nadzoru proizvodnje i označivanju tih mješavina.

               (3)

               Mjere predviđene ovom Odlukom u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU ODLUKU:
   Članak 1.
   Ova Odluka, pored uvjeta utvrđenih u Direktivi 66/401/EEZ, predviđa uvjete za proizvodnju, nadzor proizvodnje i označivanje mješavina sjemena namijenjenih uzgoju krmnog bilja.
   Članak 2.
   Države članice traže od tvrtki koje proizvode mješavine sjemena da:

               (a)

               imaju ugrađenu opremu za miješanje koja osigurava da je gotova mješavina ujednačena;

               (b)

               imaju odgovarajuće postupke za sve postupke miješanja;

               (c)

               imaju zaduženu osobu koja je neposredno odgovorna za postupak miješanja;

               (d)

               imaju registar sjemenskih mješavina namijenjenih uzgoju krmnog bilja.

         Članak 3.
   Tvrtke koje namjeravaju proizvoditi mješavine sjemena moraju izjaviti tijelu iz točke (A)(I)(c)(2) Priloga IV. Direktive 66/401/EEZ:

               (a)

               sastav u masenom postotku različitih komponenata prikazanih po vrsti i, kada je to potrebno, po sorti;

               (b)

               naziv mješavine, u slučaju kada je određen za označivanje pakiranja.

         Članak 4.
   1.   Kontrolu proizvodnje mješavina sjemena provodi tijelo iz članka 3.
   2.   Kontrola se provodi:

               (a)

               kontrolom identiteta i ukupne mase svake komponente, barem nasumičnim provjerama službenih oznaka za identifikaciju pakiranja sjemena; i

               (b)

               nasumičnom provjerom postupka miješanja, kao i gotovih mješavina.

         Članak 5.
   Detaljni podaci o uporabi za stočnu hranu moraju se navesti na službenoj oznaci i/ili dobavljačevoj oznaci.
   Članak 6.
   Ova je Odluka upućena državama članicama.

      Sastavljeno u Bruxellesu 20. travnja 2004.

            Za Komisiju

         David BYRNE

            Član Komisije

      (1)  SL 125, 11.7.1966., str. 2298/66. Direktiva kako je zadnje izmijenjena Direktivom 2003/61/EZ (SL L 165, 3.7.2003., str. 23.).


title: 97/684/EZ: Odluka Komisije 97/684/EZ od 10. listopada 1997. o izmjeni Direktive 93/195/EEZ o uvjetima zdravlja životinja i veterinarskog certificiranja za ponovni ulazak registriranih konja za utrke, natjecanja i kulturna događanja nakon privremenog izvoza  Tekst značajan za EGP

text:
               03/Sv. 41

               HR

               Službeni list Europske unije

               99

         31997D0684

               L 287/49

               SLUŽBENI LIST EUROPSKE UNIJE

         ODLUKA KOMISIJE 97/684/EZ
   od 10. listopada 1997.
   o izmjeni Direktive 93/195/EEZ o uvjetima zdravlja životinja i veterinarskog certificiranja za ponovni ulazak registriranih konja za utrke, natjecanja i kulturna događanja nakon privremenog izvoza
   (Tekst značajan za EGP)
   (97/684/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezin članak 19. točku ii.,
   budući da je u skladu s Odlukom Komisije 93/195/EEZ (2), kako je zadnje izmijenjena Odlukom 97/160/EZ (3), ponovni ulazak registriranih konja za utrke, natjecanja i kulturna događanja nakon privremenog izvoza sada ograničen na konje koje se u trećoj zemlji drži najviše 30 dana;
   budući da je potrebno to razdoblje produžiti na najviše 90 dana kako bi se olakšalo sudjelovanje konja podrijetlom iz Zajednice na Olimpijskim igrama u Australiji 2000. ili na prednatjecanjima;
   budući da je potrebno to razdoblje produžiti na najviše 90 dana kako bi se olakšalo sudjelovanje konja podrijetlom iz Zajednice na Svjetskom trkačkom kupu u Dubaiju u Ujedinjenim Arapskim Emiratima koji se održava svake godine;
   budući da su mjere predviđene u ovoj Direktivi u skladu s mišljenjem Stalnoga veterinarskoga odbora,
   DONIJELA JE OVU ODLUKU:
   Članak 1.
   Odluka 93/195/EEZ mijenja se kako slijedi:

               1.

               Treća alineja članka 1. mijenja se sljedećim:

                           „—

                           koji su sudjelovali na Olimpijskim igrama 2000. u Sydneyu ili na prednatjecanjima i ispunjavaju zahtjeve utvrđene u zdravstvenom certifikatu u skladu s obrascem navedeni u Prilogu III. ovoj Odluci.”

               2.

               Prilog III. se zamjenjuje Prilogom I. ovoj Odluci.

               3.

               Četvrta alineja dodaje se članku 1. i glasi:

                           „—

                           koji su sudjelovali na Svjetskom trkačkom kupu u Dubaiju i ispunjavaju zahtjeve utvrđene u zdravstvenom certifikatu u skladu s obrascem navedenim u Prilogu IV. ovoj Odluci.”

               4.

               Prilog II. ovoj Direktivi dodaje se kao Prilog IV.

         Članak 2.
   Ova je Odluka upućena državama članicama.

      Sastavljeno u Bruxellesu 10. listopada 1997.

            Za Komisiju

         Franz FISCHLER

            Član Komisije

      (1)  SL L 224, 18.8.1990., str. 42.

      (2)  SL L 86, 6.4.1993., str. 1.

      (3)  SL L 62, 4.3.1997., str. 39.
   PRILOG I.
   „
         PRILOG III.

      ”
   PRILOG II.
   „
         PRILOG IV.

      ”


Odluka Komisije od 02/10/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6994 - ARROW ELECTRONICS / CSS COMPUTER SECURITY SOLUTIONS HOLDING) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2001/119/EZ: Odluka Komisije od 22. siječnja 2001. o izmjeni Odluke 2000/532/EZ koja zamjenjuje Odluku 94/3/EZ o popisu otpada u skladu s člankom 1. točkom (a) Direktive Vijeća 75/442/EEZ o otpadu i Odluku Vijeća 94/904/EZ o utvrđivanju popisa opasnog otpada u skladu s člankom 1. stavkom 4. Direktive Vijeća 91/689/EEZ o opasnom otpadu (priopćena pod brojem dokumenta C(2001) 106)  Tekst značajan za EGP

text:
               15/Sv. 002

               HR

               Službeni list Europske unije

               67

         32001D0119

               L 047/32

               SLUŽBENI LIST EUROPSKE UNIJE

               22.01.2001.

      ODLUKA KOMISIJE

   od 22. siječnja 2001.
   o izmjeni Odluke 2000/532/EZ koja zamjenjuje Odluku 94/3/EZ o popisu otpada u skladu s člankom 1. točkom (a) Direktive Vijeća 75/442/EEZ o otpadu i Odluku Vijeća 94/904/EZ o utvrđivanju popisa opasnog otpada u skladu s člankom 1. stavkom 4. Direktive Vijeća 91/689/EEZ o opasnom otpadu
   (priopćena pod brojem dokumenta C(2001) 106)
   (Tekst značajan za EGP)
   (2001/119/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/689/EEZ od 12. prosinca 1991. o opasnom otpadu (1), kako je zadnje izmijenjena Direktivom 94/31/EZ (2), a posebno njezin članak 1. stavak 4.,
   budući da:

               (1)

               Popis opasnog otpada Zajednice uspostavljen je Odlukom Vijeća 94/904/EZ (3), a ta je Odluka zamijenjena Odlukom Komisije 2000/532/EZ (4).

               (2)

               Nekoliko je država članica prijavilo otpadna vozila iz kojih nisu ispuštene tekućine ili drugi opasni sastojci kao otpad za koji one smatraju da pokazuje jedno ili više svojstava navedenih u Prilogu III. Direktivi 91/689/EEZ i zahtijevaju da ih se uvrsti u popis opasnog otpada koji je utvrđen na temelju članka 1. stavka 4. Direktive 91/689/EEZ.

               (3)

               Člankom 1. stavkom 4. Direktive 91/689/EEZ zahtijeva se od Komisije da ispita te prijave država članica u svrhu izmjene popisa opasnog otpada.

               (4)

               Komisiji u tom zadatku pomaže Odbor koji je osnovan na temelju članka 18. Direktive 75/442/EEZ o otpadu (5).

               (5)

               Mjere utvrđene u ovoj Odluci nisu bile u skladu s mišljenjem koje je izrazio gore spomenuti Odbor i stoga nisu mogle biti uključene u Odluku Komisije 2000/532/EZ.

               (6)

               Vijeće nije donijelo odluku o prijedlogu Komisije u roku predviđenom u članku 18. Direktive 75/442/EEZ.

               (7)

               Kao posljedica toga, Komisiji pripada zadatak usvojiti predložene mjere,

         DONIJELA JE OVU ODLUKU:
   Članak 1.
   Prilog Odluci 2000/532/EZ od 3. svibnja 2000. koja zamjenjuje Odluku Komisije 94/3/EZ o utvrđivanju popisa otpada u skladu s člankom 1. točkom (a) Direktive Vijeća 75/442/EEZ o otpadu i Odluku Vijeća 94/904/EZ o popisu opasnog otpada u skladu s člankom 1. stavkom 4. Direktive Vijeća 91/689/EEZ o opasnom otpadu mijenja se kako slijedi:
   Stavka „16 01 04 Odbačena vozila” zamjenjuje se i glasi:

                  „16 01 04*

                  Dotrajala vozila”.

   Članak 2.
   Ova se Odluka primjenjuje od 1. siječnja 2002.
   Članak 3.
   Ova je Odluka upućena državama članicama.

      Sastavljeno u Bruxellesu 22. siječnja 2001.

            Za Komisiju

         Margot WALLSTRÖM

            Članica Komisije

      (1)  SL L 377, 31.12.1991., str. 20.

      (2)  SL L 168, 2.7.1994., str. 48.

      (3)  SL L 356, 31.12.1994., str. 14.

      (4)  SL L 226, 6.9.2000., str. 3.

      (5)  SL L 194, 25.7.1975., str. 39.


Odluka Komisije od 23/08/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8541 - THERMO FISHER SCIENTIFIC / PATHEON) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)